བསྟན་པ་འདི་ཉིད་སྲོལ་གཏོད་པ་པོ་ནི།འཇམ་མགོན་བླ་མ་ཙོང་ཁ་པ་ཆེན་པོ་ཡིན་ལ།དེ་ཡང་རྗེ་ཙོང་ཁ་པ་ཆེན་པོ་འདི་ཉིད།ངེས་པའི་དོན་དུ་རྒྱལ་བ་ཀུན་གྱི་ཐུགས་མཁྱེན་པའི་བདག་ཉིད།འཇམ་པའི་དབྱངས་སུ་ངེས་པ་དང༌་།དང་།དྲང་བའི་དོན་དུའང་སྟོན་པ་ཐུགས་རྗེ་ཅན་འཇིག་རྟེན་དུ་བྱོན་པའི་སྐབས།བྲམ་ཟེ་ཁྱེའུའི་སྐྱེ་བ་བཞེས་ནས་ཐུབ་པའི་དྲུང་དུ་ཤེལ་དཀར་གྱི་ཕྲེང་བ་ཕུལ་ནས།བྱང་ཆུབ་མཆོག་ཏུ་ཐུགས་བསྐྱེད་ཚུལ་བསྟན་པ་དང༌།དེ་ནས་ཟོལ་མ་ཆད་པ་འཕགས་བོད་ཀྱི་མཁས་གྲུབ་སྐྱེས་ཆེན་དུ་མའི་སྐྱེ་བ་བཞེས་ཚུལ་དང༌་།དང་།བཞེས་ནས་བསྟན་པ་ལ་བྱ་བ་རྒྱ་ཆེར་མཛད་ཚུལ།རྒྱལ་བའི་མདོ་རྒྱུད་དུ་མ་དང༌་།དང་།པད་མ་བཀའ་ཐང༌་།དང་།བཀའ་གདམས་གླེགས་སོགས།འཕགས་བོད་མཁས་གྲུབ་དུ་མའི་ལུང་གིས་ཟིན་པ་ཡིན་ནོ།།ཞིང་འདིར་ཇི་ལྟར་སྐྱེ་བ་བཞེས་པའི་ཚུལ་ནི།རབ་བྱུང་དྲུག་པའི་མེ་བྱ་༡༣༥༧ལོ་ཟླ་བ་བཅུ་པའི་ཚེས་བཅུའི་ཉིན།ཤར་ཕྱོགས་ཙོང་ཁའི་ཡུལ་དུ།ཡབ་ཀླུ་འབུམ་ད་ར་ཁ་ཆེ་དང༌་།དང་།ཡུམ་ཤིང་གཟའ་ཨ་ཆོས་གཉིས་ཀྱི་སྲས་སུ།རིགས་གསུམ་རྣམ་འཕྲུལ་གཅིག་ཏུ་བསྡུས་པའི་ངོ་མཚར་རྨི་ལྟས་དུ་མ་དང་བཅས་སྐུ་བལྟམས་པ་དང༌་།དང་།ལྟེ་མཚལ་གང་དུ་འཐོར་བའི་ས་ལས།ཙན་དན་ལྗོན་པ་འཁྲུངས་པའི་ལོ་མ་འབུམ་ལ།རྒྱལ་བ་སེང་གེ་ང་རོའི་སྐུ་རང་བྱོན་རེ་བྱུང་བ་མཆོག་དམན་ཀུན་གྱིས་མཐུན་སྣང་དུ་མཇལ་དུ་ཡོད་པ་བྱུང༌་།དང་།དགུང་ལོ་གསུམ་ནས་རྒྱལ་མཆོག་ཀརྨ་པ་སྐུ་ཕྲེང་བཞི་པ་རོལ་པའི་རྡོ་རྗེའི་དྲུང་ནས།དགེ་བསྙེན་གྱི་སྡོམ་པ་སྒྲུབ་པའི་མཚན་ལ་ཀུན་དགའ་སྙིང་པོ་གསོལ།དགུང་ལོ་བརྒྱད་ལ་ཆོས་རྗེ་དོན་གྲུབ་རིན་ཆེན་པའི་དྲུང་ནས།རབ་བྱུང་དང་དགེ་ཚུལ་གྱི་བསླབ་སྡོམ་བཞེས་པའི་མཚན་ལ་བློ་བཟང་གྲགས་པ་ཞེས་གསོལ།དེ་ནས་བཟུང་དབུས་སུ་མ་ཕེབས་བར་དུ་བླ་མ་དམ་པ་དེའི་དྲུང་ནས།ཀ་ཁ་ནས་བཟུང་མདོ་སྔགས་ཀྱི་ཆོས་ཚུལ་མཐའ་ཡས་པ་ཞུས།དགུང་ལོ་བཅུ་དྲུག་པར་དབུས་སུ་ཕེབས་ཏེ།ཐོག་མ་ལམ་གྲོགས་ཚོ་དང་མཉམ་དུ།བཀའ་བརྒྱུད་ཕྱག་རྒྱ་ཆེན་པོའི་གདན་ས་གཙོ་ཐེལ་དུ།སྤྱན་སྔ་ཡབ་སྲས་ཀྱི་དྲུང་ནས་སེམས་བསྐྱེད་ཀྱི་སྡོམ་པ་སོགས་ཞུས།དེ་ནས་ཆོས་གྲྭ་ཆེན་པོ་བདེ་བ་ཅན་དུ་བྱོན།སྙེ་ཐང་པ་བཀྲིས་སེང་གེ་སོགས་ལ་བརྟེན་ནས།བདེ་བར་གཤེགས་པའི་གསུང་རབ་ཀུན་གྱི་ཡང་སྙིང༌་།དང་།ཤེས་རབ་ཀྱི་ཕ་རོལ་ཏུ་ཕྱིན་པའི་གཞུང་ལུགས་རྒྱ་མཚོ་ལྟ་བུར།གཞན་དྲིངས་མི་འཇོག་པའི་གསན་བསམ་རྒྱ་ཆེར་མཛད།གཙང་དུ་ཕེབས་ཏེ་རེད་མདའ་བ་གཞོན་ནུ་བློ་གྲོས་པའི་དྲུང་ནས།འདུལ་བ་དང༌་།དང་།མངོན་པ་གོང་འོགཚད་མ།དབུ་མ་སོགས།རྒྱུ་ཕ་རོལ་ཏུ་ཕྱིན་པའི་འཕགས་བོད་ཀྱི་གཞུང་ལུགས་རྒྱ་མཚོ་ལྟ་བུ་ལ།འགྲན་ཟླ་མེད་པའི་མཁས་པར་བསླབས།དགུང་ལོ་སོ་བཞི་ནས་མཁས་གྲུབ་ཁྱུང་པོ་རྣལ་འབྱོར་དང༌་།དང་།བུ་སྟོན་ཐུགས་སྲས་དགེ་སློང་སྒྲ་ཚད་མ།རྟོགས་ལྡན་རྔོ་ཉག་པ་ཡེ་ཤེས་རྒྱ་མཚོ།རྗེ་རེད་མདའ་བ་སོགས་ལ།རྒྱུད་སྡེ་བཞིའི་དབང་ལུང་མན་ངག་དང་བཅས་པ་གསན་བསམ་ཕུ་མཐར་ཕྱིན་པར་མཛད།གཞན་ཡང་ལོ་ཆེན་ནམ་མཁའ་བཟང་པོ་དང༌་།དང་།དུས་འཁོར་པ་ཡེ་ཤེས་རྒྱ་མཚོ།སྨན་པ་དཀོན་མཆོག་སྐྱབས་སོགས་ལས།ཐུན་མོང་བའི་ཤེས་བྱ་རིགས་པའི་གནས།སྒྲ་སྙན་སྨན་རྩིས་བཟོ་རིག་དང་བཅས་པ་ལའང་ཚེགས་མེད་པར་གཞན་དྲིངས་མི་འཇོག་པའི་མཁས་པར་བསླབས།མདོར་ན་ཆོས་རྗེ་དོན་གྲུབ་རིན་ཆེན་དང་༌།བླ་མ་འཇམ་སེར་པ།གྲྭ་སྐོར་མཁན་ཆེན་ཆོས་སྐྱབས་བཟང་པོ་སོགས་ཇོ་བོ་བཀའ་གདམ་པ་དང༌་།དང་།གངས་ཅན་མཁས་པའི་གཙུག་རྒྱན་རེད་མདའ་བ་ཆེན་པོ་གཞོན་ནུ་བློ་གྲོས་དང༌་།དང་།ཉ་དབོན་ཀུན་དགའ་དཔལ་སོགས་དཔལ་ལྡན་ས་སྐྱ་པ་དང༌་།དང་།གསང་བའི་བདག་པོ་མིའི་རྣམ་འཕྲུལ་ལྷོ་བྲག་གྲུབ་ཆེན་ནམ་མཁའ་རྒྱལ་མཚན་སོགས་སྔ་འགྱུར་རྙིང་མ་དང༌་།དང་།རྒྱལ་མཆོག་ཀརྨ་པ་རོལ་པའི་རྡོ་རྗེ་དང༌་།དང་།མཁས་གྲུབ་ཁྱུང་པོ་རྣལ་འབྱོར་སོགས་བཀའ་བརྒྱུད་ཕྱག་རྒྱ་ཆེན་པོ་དང༌་།དང་།པཎ་ཆེན་ཕྱོགས་རྒྱལ་བ་སོགས་ཇོ་ནང་པ་དང་།དགེ་སློང་སྒྲ་ཚད་པ་སོགས་བུ་སྟོན་སློབ་རྒྱུད་ཀྱིས་མཚོན།མདོར་ན་སྐབས་དེར་ཞལ་བཞུགས་པའི་རེས་སུ་མ་མཆིས་པའི་ཆོས་རྒྱུད་རྣམས་ཀྱི་ཁྲོད་ནས།རྩེ་ཏོག་གི་མཁས་གྲུབ་སྐྱེ་བོ་ཕལ་མོ་ཆེའི་དྲུང་ནས།གསུང་རབ་དགོངས་འགྲེལ་དང་བཅས་པར་གསན་བསམ་མཐར་ཕྱིན་པ་མཛད་ནས།སྐབས་དེའི་གནམ་སྔོན་པོའི་འོག་ཏུ་གསུང་རབ་དགོངས་འགྲེལ་དང་བཅས་པ་ལ།མང་དུ་ཐོས་པའི་ཡོན་ཏན་རྗེ་འདི་པ་ལས་ཆེ་བ་སུ་ཡང་མ་བྱུང་བར་མངོན་ནོ།།དགུང་ལོ་ཉེར་བཞི་པར་བྱེ་རྫིང་མཁན་པོ་ལས་བསྙེན་པར་རྫོགས་པའི་དགེ་སློང་གི་སྡོམ་པ་བཞེས།དེ་ལྟར་ཐོས་པའི་དོན་རྣམས་རྒྱུད་ལ་ཇི་ལྟར་སྦྱར་བའི་ཚུལ་ནི།ཐུན་མོང་སྣང་ངོ་དུའང་འདུལ་བའི་ལག་ལེན་རུང་ཆུ་འདོན་པ་ཚུལ་ཆད་ནས།ལག་ལེན་ཚུལ་བཞིན་བསྟར་བས།མཚོན་ཉིན་མཚན་དུས་དྲུག་ཏུ་སྡོམ་པ་གསུམ་གྱི་བླངས་འདས་མཐའ་དག་ཚུལ་བཞིན་སྲུང་བ།སྔགས་ཀྱི་བཀའ་དབང་གང་ཞིག་ཞུས་པའི་ཆོ་ག་མཐའ་དགཉིན་ཞག་ཕྲུགས་ཀྱིས་བསྐྱངས་བ་སོགས་ཀྱི་རྣམ་ཐར་འགང་ཆེ་བ་གཞན་ལས་ཤེས་པར་བྱ།ཚུལ་བཞིན་སྒྲུབ་པ་རྟོགས་པའི་ཡོན་ཏན་ཇི་ལྟར་མཉེས་པའི་ཚུལ་ནི།མདོ་རྒྱུད་དགོངས་འགྲེལ་དང་བཅས་པའི་གཞུང་ལུགས་ཀུན་ལ།དྲི་མ་མེད་པའི་རིགས་པས་ཡང་དང་ཡང་དུ་དཔྱད་པ་ལས།གཞུང་ལུགས་ཐམས་ཅད་གང་ཟག་གཅིག་འཚང་རྒྱ་བའི་ཉམས་ལེན་གྱི་གདམས་པར་ཤར་བ་ལྟར།སྒྲུབ་པ་ལ་སྦྱོར་བས་རྡོ་རྗེ་འཆང་དང༌་།དང་།སཱ་ར་ཧ།འཇམ་དབྱངས།ཀླུ་སྒྲུབ་ཡབ་སྲས།བྱམས་མགོན།ཐོགས་མེད་སྐུ་མཆེད་སོགས་རྒྱ་ཆེན་སྤྱོད་བརྒྱུད་དང༌་།དང་།ཟབ་མོ་ལྟ་བརྒྱུད་ཉམས་ལེན་བྱིན་རླབས་བརྒྱུད་པ་སོགས་ཀྱི་ལྷ་དང་བླ་མ་མང་པོས་ཞལ་དངོས་སུ་གཟིགས་པ་དང་༌།རྩ་ཤེས་རབ་བྱེད་བརྒྱད་པ།བརྟེན་ནས་འབྱུང་བ་མེད་པ་ཡིན།།ཞེས་པའི་ཐད་ཀྱི་འགྲེལ་བར་གཟིགས་ནས་སྟོང་པ་ཉིད་གསལ་ལེར་རྟོགས་པའི་ཚུལ་མཛད་པ་དང་༌།དང་།ཏིང་ངེ་འཛིན་ཤིན་ཏུ་བརྟན་པོ་དང་ལྡན་པ་དང༌་།མངོན་པར་ཤེས་པ་དང་རྫུ་འཕྲུལ་དུ་མ་མངའ་ཡང༌་།དང་།ཕྱིས་འབྱུང་གདུལ་བྱའི་ཀུན་སྤྱོད་གཙང་བའི་ཆེད་སྦེད་པ་དང་༌།བྱང་ཆུབ་ཀྱི་སེམས་རྩོལ་མེད་དུ་གོམས་པ་སོགས།མདོར་ན་གསང་བ་བསམ་མི་ཁྱབ་པའི་གནས་སུ།དུས་གསུམ་བདེ་གཤེགས་ཀུན་གྱི་ཡབ་གཅིག་འཇམ་དཔལ་སྙིང་པོ་དང་མི་གཉིས་པས།གསང་བ་གསུམ་གྱི་ཡོན་ཏན་བརྗོད་པའི་ཡུལ་ལས་འགོངས་མོད།ཐུན་མོང་གདུལ་བྱའི་སྣང་ཚོད་ཀྱང་འདིའི་མངོན་པར་རྟོགས་པའི་ཡོན་ཏན་གྱི་ཚོད་གཞལ་བ་མ་ཡིན་ཏེ།ལྷོ་བྲག་གྲུབ་ཆེན་ལས་ཀྱི་རྡོ་རྗེས།འཇམ་དབྱངས་སུ་མཇལ་བ་དང༌་།གསང་བདག་གི་གསུང་ལས།གསང་འཛིན་ལས་ཀྱི་རྡོ་རྗེ་ལ།།སྔོན་ནས་ཉེ་བར་འགྲེལ་བ་ཡི།།བློ་བཟང་གྲགས་པ་འདི་ཉིད་ནི།།སངས་རྒྱས་ཀུན་གྱི་སྤྲུལ་པ་སྟེ།།པཎ་ཆེན་བརྒྱད་གྱི་ལུས་བཟུང་ནས།།མདོ་དང་སྔགས་ཀྱི་དོན་བཤད་ཅིང༌།།ངེས་པ་ཁོ་ནར་འཚང་རྒྱའོ།།རྒྱ་གར་རྒྱ་ནག་བལ་བོ་དང་༌།།དབུས་གཙང་མདོ་ཁམས་ཡུལ་ཕྱོགས་སུ།།སྐྱེ་བ་བཟུང་ཞིང་འགྲོ་ཀུན་རྣམས།།ཐར་བའི་ལམ་ལ་འཁྲིད་པར་མཛད།།འཇམ་པའི་དབྱངས་ནི་ལྷག་པའི་ལྷ།།དབྱངས་ཅན་མ་ནི་ལས་རྒྱ་སྟེ།།ངེས་པ་ཁོ་ནར་བྱང་ཆུབ་བོ།།འཕགས་པའི་སློབ་མ་འདུ་བར་བྱེད།།ལུས་འདི་བོར་ཚེ་དགའ་ལྡན་དུ།།བྱམས་པའི་དྲུང་འགྲོ་ཆོས་ཉན་འགྱུར།།འཇམ་དཔལ་སྙིང་པོ་ཞེས་བྱ་བ།།སེམས་ཅན་ཀུན་ལ་བརྩེ་བ་སྟེ།།དེ་ནི་ས་བཅུའི་མཐར་ཕྱིན་ཏོ།།ཞེས་དང༌།ཡང༌།བློ་བཟང་གྲགས་པ་འདི་ཚོགས་རྒྱ་ཆེན་པོ་བསགས་པ་མཐོང་ཐོས་རེག་གསུམ་གྱི་ཕན་ཡོན་ཐོབ་པའི་གང་ཟག་ཡིན།སོ་སོའི་སྐྱེ་བོའི་སྣང་ངོར་སྦྱོར་ལམ་པར་གྲགས།ཁོ་བོ་ལག་ན་རྡོ་རྗེས་ཀྱང་འདིའི་ཡོན་ཏན་གྱི་མཐའ་རྟོགས་པར་མི་ནུས་སོ།།ཞེས་གསུངས་པ་ལྟར་རོ།།